65.27 REGOLAMENTI DWAR RESTRIZZJONI TA’ DĦUL U PASSAĠĠ TA’ VETTURI FL-IMDINA L-AVVIŻ LEGALI 359 ta’ l-2004, kif emendat bl-Avviżi Legali 329 ta’ l-2005 u 408 ta’ l-2007. L-AVVIŻ LEGALI 359 ta’ l-2004, kif emendat bl-Avviżi Legali 329 ta’ l-2005 u 408 ta’ l-2007. 1. Titolu. It-titolu ta’ dawn ir-Regolamenti hu Regolamenti dwar Restrizzjoni ta’ Dħul u Passaġġ ta’ Vetturi fl-Imdina. 2. Vetturi li ma jistgħux jidħlu. Ebda vettura, ħlief karrozzin, ma tista’ tidħol f’xi triq jew pjazza fl-Mdina u lanqas tiċċirkola f’dik il-belt f’ebda ħin. 3. Eċċezzjonijiet. Emendat: A.L.329 ta’ l-2005. Minkejja d-disposizzjonijiet tar-regolament 2- (a) vetturi li jkollhom liċenza f’isem residenti ta’ l-Mdina, vetturi tat-tiġijiet, ambulanzi, vetturi tat-tifi tan-nar u vetturi tal-pulizija, vetturi tal-mejtinu vettura waħda tal-funeral, u vetturi użati minn tobbam se jħin biex jinvistaw persuni fl-Mdina, għandu jkollhom kull dritt ta’ dħul u passaġġ hemmhekk f’kull ħin; (b) vetturi kummerċjali li jikkunsinnaw jew ibiegħu oġġetti fl-Mdina jkunu jistgħu jiċċirkolaw fl-Mdina għal dawk l-għanijiet, bejn is-6.00 u l-10.30 ta’ filgħodu u bejn it-3.30 u l-5.00 ta’ wara nofsinhar fil-ġranet kollha; (ċ) mini-buses, mikrijin biex iwasslu tfalli jattendu skejjel fl-Mdina, jistgħu jiċċirkolaw fl-Mdina bejn is-7.30 u d-9.00 ta’ filgħodu u bejn is-1.00 u s-2.00 ta’ wara nofsinhar fil-ġranet ta’ l-iskola; (d) tax i-cars, u karrozzi mikrija bix-xufier, ikollhom biss aċċess u passaġġ fl-Mdina, mingħajr parkeġġ, biex iwasslu residenti minnu lejn lukandi u residenzi fl-Imdina; (e) vetturi ta’ persuni kemm Maltin kemm barranin li jkollhom BlueStickermuri fil-vettura b’tali mod li dan ikun jista’ jidher u jinqara minn barra l-vettura, jistgħu f’kull ħin jiċċirkolaw u jiġu parkeġġati f’postijiet riservati apposta fl-Mdina; iżda għall-finijiet ta’ dan il-paragrafu, Blue Sticker hija karta kaħla maħruġa mill-Kummissjoni Nazzjonali Persuni b’Diżabilità, jew kull sinjal ieħor li jkun rikonoxxut internazzjonalment li jkun jindika li hemm xi diżabilità. 4. Il-Kunsill Lokali Mdina jista’ jagħti permessi għal dħul temporanju. Emendat: A.L.408 ta’ l-2007. (1) Il-Kunsill Lokali Mdina jista’ jagħti permess biex vetturi jidħlu u jiċċirkolaw fil-belt ta’ l-Imdina għal xi għan jew raġuni speċifika b’dawk il-kondizzjonijiet li l-Kunsill Lokali Mdina jista’ jidhirlu xieraq li jimponi. (2) Formola biex issir applikazzjoni. L-applikazzjoni għall-permess imsemmi fis-sub regolament (1) għandha ssir bil-miktub fuq il-formola apposta li hemm fl-Iskedai, u dik l-applikazzjoni għandha tiġi pproċessata mill-Kunsill Lokali Mdina wara li jsir ħlas amministrattiv ta’ żewġ euro u tlieta u tletin ċenteżmu (2.33) lill-Kunsill Lokali Mdina għal kull applikazzjoni. (3) Dak il-permess għandu jkun bil-miktub u jiġi ffirmat mis-Sindku u s-Segretarju Eżekuttiv tal-Kunsill Lokali Mdina, u għandu jintwera fil-vettura b’tali mod li dan ikun jista’ jidher u jinqara minn barra l-vettura f’kull ħin li l-vettura tkun fl-Imdina. (4) Il-permess ma jaqbiżx 12-il xahar u mhuwiex trasferibbli. Dak il-permess għandu jinħareġ għal perjodu li ma jkunx aktar minn tnax-il xahar mid-data tal-ħruġ tiegħu u dan la jkun trasferibbli għal xi persuna oħra u lanqas għal xi vettura oħra.